ಲಸಿಕ್ ಹಾಗು ಇತರ ಲೇಸರ್ ವಕ್ರೀಕಾರಕ ಶಸ್ತ್ರಚಿಕಿತ್ಸಾ ವಿಧಾನಗಳು (ಉದಾಹರಣೆಗೆ PRK, LASEK ಹಾಗು ಎಪಿ-LASEK) ಕಾರ್ನಿಯಾದ ಮಾದರಿಯನ್ನೇ ಬದಲಾಯಿಸಿಬಿಡುತ್ತವೆ. ಈ ಬದಲಾವಣೆಗಳು ದೃಷ್ಟಿಮಾಪನಕಾರ ಹಾಗು ನೇತ್ರತಜ್ಞರಿಗೆ, ಕಣ್ಣಿನ ಒಳಗಿನ ತೊಂದರೆಯನ್ನು ನಿಖರವಾಗಿ ಮಾಪನ ಮಾಡಲು ತೊಂದರೆಯಾಗುತ್ತದೆ. ಈ ಮಾಪನವು ಗ್ಲೌಕೋಮ ಪರೀಕ್ಷಿಸಲು ಹಾಗು ಅದಕ್ಕೆ ಚಿಕಿತ್ಸೆ ನೀಡಲು ಅಗತ್ಯವಾಗಿದೆ. ಈ ಬದಲಾವಣೆಗಳು ಕ್ಯಾಟರಾಕ್ಟ್ ಶಸ್ತ್ರಚಿಕಿತ್ಸೆಯ ನಂತರ ಕಣ್ಣಿನ ಒಳಗೆ ಲೆನ್ಸ್ ಗಳನ್ನು ಸರಿಯಾಗಿ ಕೂಡಿಸುವುದಕ್ಕೆ ಮಾಡುವ ಮಾಪನಕ್ಕೂ ತೊಂದರೆಯಾಗಬಹುದು. 
ಇದನ್ನು ನೇತ್ರತಜ್ಞರು "ವಕ್ರೀಕಾರಕ ವಿಸ್ಮಯ" ಎಂದು ಕರೆಯುತ್ತಾರೆ. ವೃತ್ತಿಪರ ಕಣ್ಣಿನ ತಜ್ಞರಿಗೆ ನಿಮ್ಮ ಶಸ್ತ್ರಚಿಕಿತ್ಸೆಗೆ ಮುಂಚಿನ, ಶಸ್ತ್ರಚಿಕಿತ್ಸಾ ಅವಧಿಯ ಹಾಗು ಶಸ್ತ್ರಚಿಕಿತ್ಸಾ ನಂತರದ ಕಣ್ಣಿನ ಮಾಪನಗಳನ್ನು ಒದಗಿಸಿದರೆ ಕಣ್ಣುಗುಡ್ಡೆಯ ಒತ್ತಡ ಹಾಗು ಕಣ್ಣುಗುಡ್ಡೆಯ ಲೆನ್ಸ್ ನ ಸಾಮರ್ಥ್ಯವನ್ನು ಸರಿಯಾಗಿ ಗುರ್ತಿಸಬಹುದು. 

ಆದಾಗ್ಯೂ, ಲಸಿಕ್ ತಂತ್ರಜ್ಞಾನದಲ್ಲಿ ಅಭಿವೃದ್ದಿಯಾಗಿದ್ದರೂ, ದೀರ್ಘಾವಧಿಯ ತೊಡಕಿನ ಬಗ್ಗೆ ದೀರ್ಘ ಕಾಲಿಕ ಪರಿಹಾರದ ನಿರ್ಣಾಯಕಗಳು ಇನ್ನೂ ದೃಢಪಟ್ಟಿಲ್ಲ. ಅಲ್ಲದೆ, ಒಂದು ಸಣ್ಣ ಮಟ್ಟದ ತೊಡಕುಗಳು ಸಹ ಉಂಟಾಗಬಹುದು, ಉದಾಹರಣೆಗೆ ದೃಷ್ಟಿಯಲ್ಲಿ ಅಸ್ಪಷ್ಟತೆ, ಹಾಲೋ(ಸಣ್ಣ ಪ್ರಮಾಣದ ಕಿಡಿಯ ಗೋಚರ), ಅಥವಾ ಗ್ಲೆರ್(ತೀಕ್ಷ್ಣ ಪ್ರಕಾಶ). ಇದರಲ್ಲಿ ಕೆಲವನ್ನು ಬದಲಾಯಿಸಲಾಗುವುದಿಲ್ಲ; ಏಕೆಂದರೆ ಲಸಿಕ್ ಕಣ್ಣಿನ ಶಸ್ತ್ರಚಿಕಿತ್ಸಾ ಪ್ರಕ್ರಿಯೆಯನ್ನೂ ಸಹ ಬದಲಾಯಿಸಲಾಗುವುದಿಲ್ಲ.

ಅಕ್ಷಿಪಟಲದ ರಂಧ್ರದ ಪ್ರಮಾಣವು ಶೇಕಡಾ 0.2 ರಿಂದ ಶೇಕಡಾ 0.3ರಷ್ಟಿದೆಯೆಂದು ಅಂದಾಜಿಸಲಾಗಿದೆ. ಅಕ್ಷಿಪಟದ ಬೇರ್ಪಡುವಿಕೆ ಯ ಪ್ರಮಾಣ ಶೇಕಡಾ 0.36ರಷ್ಟಿದೆಯೆಂದು ಅಂದಾಜಿಸಲಾಗಿದೆ. ಕೋರೈಡಲ್ ನಿಯೋವ್ಯಾಸ್ಕುಲರೈಸೆಶನ್ (ಕಣ್ಣುಗುಡ್ಡೆಯ ಕವಚದಲ್ಲಿನ ನಡುಪೊರೆಯ ರೂಪುಗೊಳ್ಳುವ ಹೊಸ ರಕ್ತ ಕಣಗಳು) ನ ಪ್ರಮಾಣವನ್ನು ಶೇಕಡಾ 0.33ರಷ್ಟಿದೆಯೆಂದು ಅಂದಾಜಿಸಲಾಗಿದೆ. ಯುವೆಟಿಸ್(ಕಣ್ಣಿನ ಮಧ್ಯ ಪದರದಲ್ಲಿ ಉಂಟಾಗುವ ಉರಿಯೂತ) ನ ಪ್ರಮಾಣವು ಶೇಕಡಾ 0.18ರಷ್ಟಿದೆಯೆಂದು ಅಂದಾಜಿಸಲಾಗಿದೆ. 

ಜೀವಕೋಶದ ಹಂದರದ ಭಾಗವನ್ನು ತೆಗೆದುಹಾಕುವುದರಿಂದ, ಲಸಿಕ್ ನಂತರ ಕಾರ್ನಿಯಾ ಸಾಮಾನ್ಯವಾಗಿ ತೆಳುವಾಗುತ್ತದೆ.ಆದರೆ ವಕ್ರೀಕಾರಕ ಶಸ್ತ್ರಚಿಕಿತ್ಸಾ ತಜ್ಞರು ಕಾರ್ನಿಯಾ ರಚನೆಯಲ್ಲಿ ದುರ್ಬಲಗೊಳ್ಳುವುದನ್ನು ತಡೆಯಲು ಕನಿಷ್ಠ ದಪ್ಪವನ್ನು ಉಳಿಸಿಕೊಳ್ಳಲು ಪ್ರಯತ್ನಿಸುತ್ತಾರೆ. ಲಸಿಕ್ ರೋಗಿಗಳ ಕಣ್ಣಿಗೆ ಎತ್ತರದ ಪ್ರದೇಶದಲ್ಲಿನ ಕಡಿಮೆ ಒತ್ತಡದ ವಾತಾವರಣ ತುಂಬಾ ಅಪಾಯಕಾರಿಯಾಗಿಲ್ಲ, ಎಂಬುದನ್ನು ಇನ್ನೂ ಪ್ರಮಾಣಿಕರಿಸಿಲ್ಲ. ಆದಾಗ್ಯೂ, ಕೆಲವು ಪರ್ವತಾರೋಹಿಗಳು ಅತ್ಯಂತ ಎತ್ತರ ಪ್ರದೇಶಗಳಲ್ಲಿ ಸಮೀಪದೃಷ್ಟಿಯಲ್ಲಿ ಕೆಲವು ಸಾರಿ ಬದಲಾವಣೆಯನ್ನು ಅನುಭವಿಸಿದ್ದಾರೆ. 

ಸುಮಾರು 40ವರ್ಷದ ನಂತರ ಬರುವ ಸಿತು ಕೆರಾಟೊಮೈಲೂಸಿಸ್ ಕಾರ್ನಿಯಾದಲ್ಲಿ ಅಕ್ಷಿಪಟಲದ ಏರಿಳಿತದ ಪ್ರಮಾಣವನ್ನು ಹೆಚ್ಚಿಸುತ್ತದೆ. ಅಧಿಕ ಅಕ್ಷಿಪಟಲದ ಏರಿಳಿತವನ್ನು ಸಾಂಪ್ರದಾಯಿಕ ಕನ್ನಡಕಗಳು ಹೊಂದಾಣಿಕೆಯೊಂದಿಗೆ ಸರಿಪಡಿಸುವುದಿಲ್ಲ.

ಮೈಕ್ರೋಫೋಲ್ಡಿಂಗ್ ಅನ್ನು "ಲಸಿಕ್ ನಿಂದ ಬಹುಮಟ್ಟಿಗೆ ತಡೆಯಲಾಗದ ತೊಡಕು" ಎಂದು ವರದಿ ಮಾಡಲಾಗಿದೆ. ಇದರ "ವೈದ್ಯಕೀಯ ಮಹತ್ವವು ನಗಣ್ಯವಾಗುತ್ತದೆ ." 

ಬ್ಲೇಫರಿಟಿಸ್, ಅಥವಾ ಕಣ್ರೆಪ್ಪೆಗಳು ಗಡುಸಾಗುವುದರಿಂದ ರೆಪ್ಪೆಗಳಲ್ಲಿ ಉಂಟಾಗುವ ಉರಿಯು, ಲಸಿಕ್ ಶಸ್ತ್ರಚಿಕಿತ್ಸೆಯ ನಂತರ ಕಾರ್ನಿಯಾದಲ್ಲಿ ಉರಿ ಅಥವಾ ಸೋಂಕು ತಗಲುವ ಹೆಚ್ಚಿನ ಸಾಧ್ಯತೆಗಳಿವೆ. 

ಮೈಓಪಿಕ್ (ಸಮೀಪದೃಷ್ಟಿ) ಹೊಂದಿರುವ ಜನರಿಗೆ (ನಲವತ್ತರ ಮಧ್ಯಭಾಗದ ವಯಸ್ಸಿನ ಜನ) ಓದುವ ಕನ್ನಡಕಗಳು ಅಥವಾ ಬೈಫೋಕಲ್ ಕನ್ನಡಕಗಳ ಅವಶ್ಯಕತೆಯಿರುತ್ತದೆ. ಅವರು ವಕ್ರೀಕಾರಕ ಲಸಿಕ್ ಶಸ್ತ್ರಚಿಕಿತ್ಸೆಗೆ ಒಳಪಟ್ಟಿದ್ದರೂ ಸಹ ಓದಲು ಕನ್ನಡಕದ ಸಹಾಯ ತೆಗೆದುಕೊಳ್ಳುತ್ತಾರೆ. ಎಮ್ಮೆಟ್ರೋಪಿಕ್ (ಕನ್ನಡಕದ ಸಹಾಯವಿಲ್ಲದೆ ನೋಡುವ ಜನ) ಹೊಂದಿರುವ ಜನರಿಗಿಂತ ಸಮೀಪದೃಷ್ಟಿ ಹೊಂದಿರುವ ಜನರಿಗೆ 40ರ ನಂತರ ಸಾಮಾನ್ಯವಾಗಿ ಓದುವ ಕನ್ನಡಕಗಳು ಅಥವಾ ಬೈಫೋಕಲ್ ಕನ್ನಡಕಗಳ ಅವಶ್ಯಕತೆಯಿರುತ್ತದೆ. ಆದರೆ ಲಸಿಕ್ ಶಸ್ತ್ರಚಿಕಿತ್ಸೆಗೆ ಒಳಪಟ್ಟರೆ ಈ ಅನುಕೂಲದಿಂದ ವಂಚಿತರಾಗುತ್ತಾರೆ. ಇದು ಒಂದು ತೊಡಕಲ್ಲದಿದ್ದರೂ, ದೃಗ್ವಿಜ್ಞಾನದ ನಿಯಮದ ಪ್ರಕಾರ ಇದೊಂದು ನಿರೀಕ್ಷಿತ ಪರಿಣಾಮ. ಆದಾಗ್ಯೂ, ಈ ಗುಂಪಿಗೆ ಓದುವ ಕನ್ನಡಕಗಳ ಅವಶ್ಯಕತೆಗಳನ್ನು ಸಂಪೂರ್ಣ ನಿರ್ಮೂಲನೆ ಮಾಡುವ ಯಾವುದೇ ವಿಧಾನವಿಲ್ಲ. ಆದರೆ ಲಸಿಕ್ ನ ಶಸ್ತ್ರಚಿಕಿತ್ಸಾ ಪ್ರಕ್ರಿಯೆಯ ಒಂದು ಮಾದರಿಯಾದ "ಸ್ಲೈಟ್ ಮೋನೋವಿಷನ್" ಶಸ್ತ್ರಕ್ರಿಯೆ ನಡೆಸಿ ಇದನ್ನು ತಗ್ಗಿಸಬಹುದು. ಈ ಪ್ರಕ್ರಿಯೆಯು, ದೂರದೃಷ್ಟಿ ದೋಷ ಸರಿಪಡಿಸುವ ಲಸಿಕ್ ಶಸ್ತ್ರಚಿಕಿತ್ಸೆಯಂತೆ ನಡೆಸಲಾಗುತ್ತದೆ. ಹೆಚ್ಚಿನ ದೃಷ್ಟಿ ಸಾಮರ್ಥ್ಯ ಹೊಂದಿರುವ ಕಣ್ಣನ್ನು ದೂರದೃಷ್ಟಿಯ ವೀಕ್ಷಣೆಗೆ ಹೊಂದಿಸಲಾಗುತ್ತದೆ, ಈ ನಡುವೆ ಕಡಿಮೆ ದೃಷ್ಟಿ ಸಾಮರ್ಥ್ಯ ಹೊಂದಿರುವ ಕಣ್ಣನ್ನು ರೋಗಿಯ ಓದುವ ಕನ್ನಡಕಗಳಿಗೆ ವೈದ್ಯರು ನೀಡಿದ ಲಿಖಿತ ಸೂಚಿಯ ಆಧಾರದ ಮೇಲೆ ಹೊಂದಿಸಲಾಗುತ್ತದೆ. ಇದು ರೋಗಿಗಳಿಗೆ ಬೈಫೋಕಲ್ ಧರಿಸಿದಾಗ ಅನುಭವಕ್ಕೆ ಬರುವ ಸದೃಶ ಅನುಭವ ನೀಡುತ್ತದೆ. ರೋಗಿಗಳಲ್ಲಿ ಹೆಚ್ಚಿನವರು ಈ ಪ್ರಕ್ರಿಯೆಯನ್ನು ತುಂಬಾ ಚೆನ್ನಾಗಿ ಎದುರಿಸುವುದರ ಜೊತೆಗೆ ಸಮೀಪ ಹಾಗು ದೂರ ದೃಷ್ಟಿಯಲ್ಲಿ ಯಾವುದೇ ಬದಲಾವಣೆಯನ್ನು ಗುರುತಿಸುವುದಿಲ್ಲ. ಆದಾಗ್ಯೂ ಕೆಲವರು ಮೋನೋವಿಷನ್ ಪರಿಣಾಮಕ್ಕೆ ಹೊಂದಿಕೊಳ್ಳಲು ಅಸಮರ್ಥರಾಗಿರುತ್ತಾರೆ. ಇದನ್ನು ಶಸ್ತ್ರಚಿಕಿತ್ಸೆಗೆ ಹಲವಾರು ದಿನಗಳ ಮುಂಚಿತವಾಗಿ ಕಾಂಟಾಕ್ಟ್ ಲೆನ್ಸ್ ಧರಿಸಿ ಮೋನೋವಿಷನ್ ಪರಿಣಾಮವನ್ನು ಕೃತಕವಾಗಿ ಅನುಭವಿಸಬಹುದು. ಇತ್ತೀಚಿಗೆ, ಲೇಸರ್ ಶಸ್ತ್ರಚಿಕಿತ್ಸೆಯ ಒಂದು ಮಾದರಿಯಾದ ಪ್ರೆಸ್ಬಿಲಸಿಕ್ಎಂಬ ವಿಧಾನವನ್ನು ಅಭಿವೃದ್ಧಿಪಡಿಸಲಾಗಿದೆ. ಇದು ದೂರ ದೃಷ್ಟಿಯನ್ನು ಉಳಿಸಿಕೊಂಡು ಓದುವ ಕನ್ನಡಕಗಳ ಮೇಲಿನ ಅವಲಂಬನೆಯನ್ನು ಕಡಿಮೆ ಮಾಡುತ್ತದೆ ಅಥವಾ ಉಪೇಕ್ಷಿಸುತ್ತದೆ. 

ಲಸಿಕ್ ಶಸ್ತ್ರಚಿಕಿತ್ಸೆಯ ನಂತರ ಕಾರ್ನಿಯಲ್ ಕೆರಟೋಸೈಟ್ ಸ್ (ಫೈಬ್ರೋಬ್ಲಾಸ್ಟ್ಸ್) ನ ಸಂಖ್ಯೆಯಲ್ಲಿ ಇಳಿಮುಖವಾಗಿರುವುದು ವರದಿಯಾಗಿದೆ. 

ತರಂಗಮುಖ-ಆಧಾರಿತ ಲಸಿಕ್
ರಕ್ಷಣಾ ಕವಚದ ಬದಲಾವಣೆ
ಇತರೆ
ರಕ್ಷಣಾ ಕವಚದ ಸೃಷ್ಟಿ